projecte-aina/catalan_government_crawling huggingface dataset:
Dilluns, 14/05 a les 12.00 h (Sala d'Actes d'ACCIÓ)
Per a qualsevol empresa exportadora definir una estratègia logística és una necessitat.
Aconseguir una major eficàcia i eficiència en el desenvolupament logístic implica disposar d'ofertes de transport que s'adeqüin al pressupost, la mercaderia i la necessitat d'entregues de cada projecte.
Inscriu-te a aquest seminari 6x10 LOGÍSTICA i descobriràs les pautes per escollir el millor tipus de transport per a la teva empresa!
Videoentrevista amb Rosa Prenafeta
El seminari 6x10 LOGISTICA és una taula rodona d' experts en logística.
Podràs conèixer com enviar mercaderies a l'estranger, d'acord amb les teves necessitats de mercat i producte.
També podràs obtenir informació sobre com calcular els costos que t'afecten.
Cadascun dels 6 ponents explicarà un tipus de servei logístic amb presentacions de 10 minuts.
Al final de la sessió podràs tenir una reunió individual amb els ponents que desitgis per fer-los preguntes sobre mercats o productes i sobre els diferents costos segons el mode de transport (import, costos, terminis, etc.).
Aquesta sessió s'adreça especialment a empreses amb projectes d'exportació.
Consell d'Usuaris del Transport
Dilluns, 14/05 a les 09.00 h (Sala d'Actes d'ACCIÓ)
El volum de compradors on-line no deixa de créixer a tot el món.
El 2020, se superarà la xifra de 2.000 milions de compradors digitals.
El volum de negoci de l' e-commerce trenca rècords històrics any rere any.
Amb aquest escenari, la venda online ja no és una opció, sinó una condició.
La venda de productes a través de l' e-commerce és cada vegada més rellevant entres les empreses catalanes.
Per poder tenir èxit, és molt important dissenyar una bona estratègia digital i adaptar-la en funció del mercat de destí dels nostres productes.
En aquesta sessió donarem les claus sobre què cal tenir en compte alhora d'utilitzar aquest canal i quins són els errors més freqüents que se sol cometre.
Coneixerem també les característiques i condicionants específics que cal tenir en compte als dos principals mercats mundials d' e-commerce, la Xina i els Estats Units, que sumen a la seva potència demogràfica unes xifres properes al 80% d'usuaris d'internet que també són compradors digitals.
Descobrirem com funciona la comercialització digital cap a aquests països gràcies a la participació de dues empreses amb experiència directa a la Xina i els Estats Units amb estratègies i conclusions radicalment diferents.
En aquest seminari especialitzat es van presentar les economies més importants de la regió, els sectors més dinàmics i les principals oportunitats de negoci que aquests mercats ofereixen a les empreses catalanes.
Descobreix-ho a través de les entrevistes audiovisuals als ponents i de les presentacions que es van projectar durant la sessió.
Coneix el Pla Àfrica que et facilitarà la plena implantació comercial i productiva a l'Àfrica subsahariana.
El principal avantatge d'exportar serveis és que es tracta d'intangibles.
Les barreres de transport es minimitzen i és més senzill ser al costat del client.
Així ho creu Daniel Torrents, Area Manager del Grup AIS, companyia amb més de 30 anys d'experiència en els sistemes de presa de decisions a través de les dades.
Després d'implantar-se amb èxit a l'Amèrica Llatina seguint l'estela de la banca espanyola, el Grup AIS es posiciona ara a l'Àfrica per tal de satisfer-hi les noves necessitats incipients.
Torrents explica per on començar, el millor moment per implantar-se i com aprofitar els processos de compra pública per posicionar els serveis en un mercat exterior.
Potser buscaves algun dels serveis que ofereix ACCIÓ, una activitat de la nostra agenda, un contingut del banc de coneixement empresarial o un ajut del cercador d'ajuts i serveis.
I et recomanem que coneguis les pàgines sobre els països on internacionalitzar-te o sobre com innovar al teu sector.
Si el que busques no es troba entre aquestes opcions vés a la pàgina d'inici o contacta amb nosaltres.
INFORME DISPONIBLE EN 3 VERSIONS: CATALÀ, ANGLÈS I PÍNDOLA
L'envelliment general de la població mundial genera una sèrie d'oportunitats econòmiques que s'engloben en la denominada silver economy.
Els majors de 55 anys cada cop són més i hi arriben amb més bona salut.
Una tendència que genera noves necessitats que permeten a les empreses que les satisfan cobrir un nínxol de negoci amb un potencial creixent.
Una oportunitat que és especialment en rellevant en mercats internacionals on aquest segment de població disposa de major poder adquisitiu, com passa en les primeres potències europees, els Estats Units, el Canadà o Austràlia.
Totes les seves dades i tendències, tant al nostre país com a la resta del món, les recull l'estudi Economia 'silver' a Catalunya, elaborat per la Unitat d'Estratègia i Intel·ligència Competitiva d'ACCIÓ.
Actualment, més del 17% de la població mundial té més de 55 anys.
Una proporció que pel 2050 ja arribarà al 25%.
Fins al 2030, el grup d'edat d'entre 55 i 69 anys creixerà un 34%, mentre que el de +70 ho farà un 60%.
Aquest grup poblacional, doncs, acusa l'envelliment global per engreixar el seu volum.
En molts països, a més, ho fa amb persones que disposen d'una riquesa i benestar superiors a la mitjana i un poder adquisitiu que creixerà, de mitjana, un 5,1% fins al 2021.
Només a Catalunya, la despesa mitjana anual dels jubilats ha augmentat un 4,6% els darrers cinc anys.
Una xifra a tenir en compte atès que el 30% dels catalans tindrà més de 65 anys al 2050.
Radiografia de l'economia silver a Catalunya
Aquest estudi identifica fins a 545 empreses a Catalunya dedicades al sector de l'economia silver.
Totes elles representen un 4% del PIB, amb una facturació agregada de 9.003 milions d'euros i donen feina a 122.000 treballadors.
Més de la meitat d'aquestes empreses tenen menys de 50 treballadors i només el 12% són grans empreses (més de 249 treballadors).
En qualsevol cas, gairebé la meitat estan internacionalitzades i exporten els seus productes i/o serveis.
Quan se les ubica al mapa, destaca el fet que un 85% es concentren a la província de Barcelona, per un 6% a Girona, un 5% a Tarragona i un 4% a Lleida.
Pel que fa als segments d'activitat, l'estudi n'identifica quatre de principals: salut, qualitat de vida, assistència i vida activa.
Tot plegat acompanyat de tendències globals en noves tecnologies, dispositius mèdics, fitness cerebral o mobilitat.
Descobreix aquestes i moltes més dades en l'estudi Economia 'silver' a Catalunya.
El creixement econòmic es fonamenta en la productivitat, la innovació i la creació d'empreses en un mercat eminentment global, més complex i dinàmic.
En aquest context, la mida de les empreses passa a ser una variable (o barrera) determinant,
ja que estan competint amb empreses de tot el món, i la posició i visió nacional perd importància.
En el nostre país, la creació d'empreses ha seguit una tendència creixent en els darrers anys, i s'ha situat per sobre d'una taxa del 4%, la qual permet comptar amb un teixit empresarial de més de tres milions d'empreses.
Entén que la petita dimensió de les empreses no posa en dubte la seva capacitat
de competir, però cal tenir en compte que aquesta capacitat ve determinada, en qualsevol cas, per tres factors: l'entorn econòmic i institucional, l'estructura del sector on es troba l'empresa i l'estratègia de la pròpia empresa.
Pel que fa a Catalunya, podem observar que estem vivint, en els darrers anys, un fort creixement pel que fa al nombre d'empreses innovadores.
La millora contínua del teixit industrial de Catalunya depèn tant d'aquestes noves empreses que comencen com de la modernització i millora de la competitivitat de les empreses ja establertes.
Aquest directori recull una sèrie d'entrevistes als representants de tres empreses representatives: Tecno Artés, Melcart Projects i Neurotec.
Ofereix també informació sobre els 84 projectes d'emprenedors que s'han convertit en empreses gràcies al suport del CIDEM.
N'hi ha 24 de biotecnologia, 27 d'enginyeria i 33 de software.
Neurotec és una spin off de la Universitat de Barcelona.
Es dedica a la recerca mèdica en el camp d'afeccions del sistema nerviós central, i més concretament en el desenvolupament de tractaments contra la isquèmia
Els tres emprenedors, Marco Pugliese, Nicole Mahy i Manuel Rodríguez expliquen el salt del laboratori a l'emprenedoria que va començar al gener del 2006.
Com es pot definir exactament l'activitat de Neurotec?
[Nicole Mahy]: Vam sorgir com a empresa a partir d'un grup de recerca de la Facultat de Medicina de la Universitat de Barcelona.
El nostre camp de treball era una sèrie de tractaments per a malalties com la isquèmia cerebral que afecten molta gent, però que no disposen de moltes solucions farmacològiques.
Quan vam veure que les nostres investigacions podien tenir una sortida al mercat, vam contactar amb l'Oficina de Patents de la Universitat de Barcelona i amb el Trampolí Tecnològic de la Fundació Bosch i Gimpera.
A partir d'aquí vam fer unes patents amb els possibles tractaments que vam desenvolupar.
I després vam decidir muntar l'empresa.
De fet ha estat la universitat la que ens ha cedit les patents per desenvolupar-les comercialment.
[Marco Pugliese]: De fet, si veus la nostra evolució, som el prototipus d'una empresa spin off que surt de l'àmbit universitari.
A partir d'aquí hem seguit totes les passes típiques que fa un emprenedor en l'àmbit de projectes d'alt perfil tecnològic.
L'any passat vam aconseguir el préstec de capital concepte del CIDEM de 100.000 euros, i també hem rebut ajudes del Ministeri d'Indústria.
Ara volem demanar el préstec Neotec també del ministeri.
[Nicole Mahy]: També volem tenir accés als fons d'ajuda de la Unió Europea, que vindran com a conseqüència del projecte europeu en el qual participem.
Companyia pionera en la indústria farmacèutica a Espanya, Palau Pharma és un "spin-out", una empresa escindida, de la unitat d'R+D del Grup Uriach.
La seva tasca consisteix en el descobriment i desenvolupament de medicaments destinats al tractament de malalties inflamatòries i autoimmunitàries.
La col·laboració i el treball amb la Unitat de Química Combinatòria del Parc Científic de Barcelona, grup de recerca que és membre de TECNIO i la companyia Enantia, 'spin-off' d'un grup de recerca que petanyia a la Xarxa IT, genera una situació 'win-win' que beneficia a totes les parts.
D'aquesta sinèrgia Palau Pharma n'extreu coneixements i l'accés a noves tecnologies.
L'objectiu és ampliar la cartera de productes descoberts internament o a través de llicència de noves molècules per comercialitzar el producte el més aviat possible.
Els reptes de futur d'aquestes tecnologies d'interès general van lligats a disminuir problemes com la pobresa o la fam (millorar l'accés als aliments amb cultius modificats genèticament), millorar la salut de les persones (ajudant, per exemple, a curar malalties com el Parkinson i l'Alzheimer), a millorar el medi ambient i pal•liar l'escassetat d'energia i recursos naturals (reduir l'ús del combustible, controlar la pol•lució, acabar amb la sequera, etc.), etc.
Per això creu que les futures aplicacions de les TIC, la b iotecnologia i la nanotecnologia (tecnologies interrelacionades entre elles) poden redefinir la societat i afectar l'economia sencera, principalment accelerant el desenvolupament de les economies emergents.
Perfila les principals aplicacions tecnològiques de la propera dècada.
Ho fa a través d'una matriu que combina la viabilitat tècnica i la viabilitat d'implementació de 56 aplicacions tecnològiques que s'hauran enllestit per al 2020.
En destaca 16 per la seva difusió mundial i interès social en 12 dels àmbits de més rellevància per a la societat (aigua, aliments, població, energia, salut, educació, etc.).
Els vehicles híbrids de gasolina i electricitat, els bioassaigs mèdics ràpids i la comunicació sense fil són les aplicacions tecnològiques de les quals s'espera una viabilitat més gran el 2020.
També destaca els conreus modificats genèticament, els filtres i catalitzadors per purificar i descontaminar l'aigua, etc.
Recull un seguit de tecnologies presentades l'any 2009 per empreses i grups de recerca universitaris catalans dedicats al sector biotecnològic.
El catàleg pretén donar a conèixer les noves tecnologies i posar en contacte els seus creadors amb inversors o empreses que estiguin interessats en comercialitzar-los, per exemple.
Per això presenta una sèrie de fitxes en les que s'inclou informació sobre el grup investigador, les seves dades de contacte, una descripció de la bioteconologia presentada, els beneficis que aporta respecte altres tecnologies, etc.
S'hi poden trobar des de sistemes per regenerar la pell, nous tractaments contra l'Alzheimer, tests per garantir la seguretat dels aliments, noves formes per estudiar les al•lèrgies i els processos inflamatoris, un gel per separar les proteïnes, etc.
6.000 punts de venda repartits per tot el món, amb filials a Dubai, Estats Units o Mèxic i distribuïnt a Japó, Corea o la Xina.
L'empresa de cosmètica Natura Bissé és experta en tractaments facials i corporals i les seves cremes només es troben en botigues de productes exclusius.
Els principis actius que produíem eren tan bons, que elaborar el producte final era només qüestió de prendre la decisió.
Quan varem decidir anar a Amèrica, l'experiència de patir un fracàs rotund -amb grans pèrdues econòmiques- passats uns anys, es va convertir en un reclam amb nombroses trucades i cartes dient-nos que havíem de tornar, que no podíen passar sense els nostres productes, els pocs als que havíem venut.
La competència ens deia aquests senyors no duraran més de 6 mesos i ja portem 30 anys.
L'única resposta vàlida és la qualitat del producte.
L'objectiu és donar a conèixer les noves tecnologies a les empreses i promoure l'intercanvi de coneixement amb les universitats.
En aquestes fitxes es descriu la tecnologia, s'expliquen les seves aplicacions i trets diferencials, s'indiquen quins són els sectors i clients potencials i s'informa sobre l'estat de la tecnologia.
També es facilita informació per contactar amb els seus creadors, potenciant així la transferència tecnològica entre les universitats i els centres de recerca, d'un costat, i les empreses, de l'altre.
Així, si una companyia considera que una de les tecnologies és adient per al desenvolupament dels seus nous productes o processos pot contactar amb facilitat amb els seus dissenyadors.
L'Albert ens explica com va aconseguir que la seva idea s'acabés convertint en un producte patentat i conegut arreu del món: l'Ecobioball, la pilota de golf que es desfà en pinso per a peixos quan cau a l'aigua.
Els reptes per tirar endavant la idea eren fonamentalment dos: d'una banda, com crear un producte que no existeix i que requereix un desenvolupament biotecnològic molt sofisticat, i de l'altra, com donar-lo a conèixer i comercialitzar-lo.
La clau ha estat comptar amb l'assessorament de centres especialitzats en desenvolupament i patents biotecnològiques i crear un pla de comunicació i comercialització professional.
El resultat és un producte patentat i rendible que ja es ven a Estats Units, les Maldives i les Filipines, i que ha tingut un ressò important als mitjans d'arreu del món.
Quan es té una idea innovadora, primer cal ordenar les idees fent un pla d'empresa (si cal, amb ajuda institucional), detectar les necessitats de recerca (i les ajudes que calen) i, un cop es desenvolupa el producte, fer un pla de màrqueting i de comunicació.
No tenir coneixements tecnològics és una barrera superable: només cal anar a buscar-los als llocs on en tenen, com els centres d'innovació tecnològica.
És important deixar-se assessorar i trobar altres persones que puguin cobrir les mancances pròpies.
Quan es desenvolupa un producte innovador i una nova tecnologia, se n'ha de protegir la propietat intel·lectual amb una patent: s'obté el dret exclusiu d'explotació d'un producte o servei.
Una gestió adequada de la marca i del pla de comunicació del producte ajuda a posicionar la proposta en un lloc privilegiat en la ment del client.
S'ha d'explotar el potencial d'Internet per poder arribar a tot arreu.
La iniciativa del Panell d'Experts és fruit del conveni de col·laboració entre l'Observatori de prospectiva de Mercats Exteriors (OME) d'ACCIÓ i la Fundación OPTI.
Hi ha una clara tendència a tractar els residus orgànics de manera integral i no parcial com s'ha fet fins ara.
Augmenta la importància de les tecnologies relacionades amb la millora i l'optimització del cicle de l'aigua en els processos industrials.
Els organismes d'investigació tenen l'oportunitat de desenvolupar tecnologies aplicades a l'enginyeria de processos que millorin l'impacte mediambiental.
Existeixen oportunitats de negoci tant als països amb un sistema de gestió de residus consolidat, com als països on tot just comencen.
Ofereix anàlisis quantitatives i qualitatives sobre el sector biotecnològic, de química, de la construcció i les infraestructures i dels components d'automoció, així com els sectors relacionats amb les TIC, el medi ambient i les energies renovables, entre d'altres.
Dibuixa la situació de diferents sectors de l'economia xinesa que poden resultar atractius per a les empreses catalanes.
Ofereix informació sobre les exportacions catalanes a la Xina i les importacions des d'aquest país.
Identifica productes que Catalunya exporta de manera rellevant i d'altres que no.
Ofereix dades sobre les inversions estrangeres directes catalanes a la Xina.
Destaca, tant pel que fa al valor de les inversions com pel pes en l'economia xinesa, les IED en fabricació de productes metàl·lics excepte maquinària, fabricació d'altres productes minerals no metàl·lics (com aparells sanitaris ceràmics), en construcció d'edificis, etc.
Destaca, per exemple, les exportacions catalanes en oli d'oliva, vi, coure i manufactures, pells i cuirs, paper i cartró per reciclar, motors elèctrics, etc.
En aquesta anàlisi tambè s'inclouen els casos empresarials de dues empreses catalanes que han trobat oportunitats de negoci en el mercat xinès:
- Metalcam: empresa que desenvolupa solucions de programari per a la indústrica mecànica.
El Japó constitueix un dels mercats més importants d'Àsia-Pacífic amb una població de 128 milions d'habitants.
Concentrada en zones urbanes i amb un elevat poder adquisitiu, la població fa del Japó un mercat idoni per a empreses que tinguin un producte d'alt valor afegit i disseny.
Els béns de consum europeus caracteritzats per la qualitat i disseny tenen molt bona acollida.
La crisi econòmica dels darrers anys ha afavorit l'entrada de nous productes, simplificant canals de distribució, eliminant intermediaris i reduint el preu del producte al client final.
Sectors com el de la tercera edat o el del luxe, també tenen oportunitats al Japó, a més del farmacèutic.
L'envelliment d'una població amb poder adquisitiu implica un augment en la demanda de productes i serveis específics.
A més a més, l'alt poder adquisitiu i la cultura consumista per productes de marca i gamma alta, fan del Japó un mercat molt atractiu pels productes gurmet.
Un mercat, però, on cal un producte adaptat al gust del consumidor i hàbits del país.
Des d'Activia de Danone al nou espai spa de Barcelona: "Aire de Barcelona" passant per una crema de tractament facial de Skeyndor, el Siken Form de Laboratorios Diafarm, els perfums per a cosmètics de Bastet o Eurofragance, l'aparell d'electroestètica antiaging Accura de Sorisa, els centres esportius d'UBAE, les franquícies de serveis de depilació, estètica o perruqueria com Bye Bye Pelos, Depiline o Raffael Pagès, etc. Tots aquests productes i serveis els ofereixen empreses que tot i pertànyer a sectors a priori molt diferents (cosmètica, alimentació, complements alimentaris, maquinària electroestètica, proveïdors d'esport i wellness, centres organitzats de benestar, bellesa i esportius) comparteixen l'objectiu comú i creixent en el mercat d'oferir benestar a les persones.
La indústria del benestar a Catalunya agrupa més de 300 empreses que facturen uns 4.085 milions d'euros i donen feina a 16.900 treballadors.
Tots aquests negocis cobreixen les demandes d'uns consumidors cada cop més preocupats pel seu benestar i que una vegada hi entren en contacte i s'estableixen uns hàbits, hi ha una forta resistència a abandonar-los.
En aquest context, s'han identificat tres perfils de consumidors amb diferents motivacions i comportaments envers el benestar: "l'estètic actiu", el "còmode" i el "místic / espiritual".
A més, s'han detectat i caracteritzat vuit tendències socioculturals i de consum amb la voluntat de saber què és el que demanaran els consumidors de benestar en el futur.
Finalment, s'ha elaborat un pla d'acció que ha tingut en compte els reptes estratègics i les prioritats expressades per les mateixes empreses i que consta de dues tipologies d'actuacions: unes de tipus transversal i d'altres adreçades específicament a cadascun dels tres segments identificats (bellesa, alimentació saludable i centres d'esport i wellness ).
Els Estats Units i el Japó són els principals mercats d'aliments funcionals i, juntament amb Corea del Sud, els que tenen un nombre més important de sol·licituds de patents.
D'altra banda, segons Biocat, algunes de les regions europees que estan aprofitant les oportunitats que ofereix la alimentació saludable són el Food Valley als Països Baixos, el BaltFood al voltant del mar Bàltic (Finlàndia, Suècia, Polònia, Alemanya i Dinamarca) o l'àrea de Montpeller (França).
Les principals oportunitats del sector de l'alimentació a Catalunya relacionades amb la biotecnologia es poden trobar en: el desenvolupament d'aliments funcionals que contribueixin a la millora de la salut; el desenvolupament de biomarcadors i la millora de les tècniques d' screening per a l'avaluació de l'activitat i la biodisponibilitat d'ingredients funcionals; l'ús de la biotecnologia per adequar els productes tradicionals a les noves tendències i als nous requeriments en salut; la millora dels processos tradicionals mitjançant eines biotecnològiques avançades; la producció de plàstics biodegradables i bioplàstics per a l'envasament d'aliments; l'ús de subproductes de la indústria agroalimentària per a noves aplicacions; i, finalment, l'ús de la biotecnologia per a aliments que permetin mitigar la «petjada de carboni» i la «petjada hídrica».
Mentre que els Estats Units i el nord d'Europa lideren, en general, la recerca i transferència tecnològica en l'aplicació de biotecnologies en el medi ambient, les regions d'Amèrica Llatina, el Mediterrani i l'Àsia emergent es presenten com a mercats atractius a mitjà termini per les perspectives d'alt creixement i la menor competència.
Les principals oportunitats amb dimensió internacional es podran trobar, entre d'altres, en l'obtenció de fertilitzants orgànics de qualitat a partir de la valorització del digestat, així com en el desenvolupament de tecnologies de miniplantes de digestió anaeròbia.
Destaca també el potencial de millora en l'optimització de la digestió anaeròbia termofílica orientada a la valorització energètica dels residus, i la millora de les etapes prèvies al contacte amb membranes de bioreactors que permetin millorar els rendiments en els processos de separació sòlid-líquid.
Finalment, el desenvolupament de biotecnologies que permetin el tractament de sòls contaminats constituirà un nínxol amb elevat potencial a mitjà termini, especialment per al sector industrial.